'89 FILICUM ARBORESCENTIUM GEOGRAPHIA. 
Latit. a. Long. a Par, Elevatio ped. 
Polypodium subincisum in montibus dos Orgáos 229, 30! 459, 1000 — 20800 
in montibus prope Mariana Prov. Minar. 19, 53 47 2500 
in montibus prope Soteropolin 18, 40, 51 800 
Collatis inter se his numeris et patria reliquarum specierum. computata, ille mihi videtur haud multum a 
veritate aberrare, qui Dendropterides brasilienses praecipue elevatione 1500 ad 2800immo 35000 pedum supra mare 
provenire perhibeat. Illas filices solemniter una cum graminibus arborescentibus in zona montana 1800 ad 2000 
pedum altitudine supra Oceanum apparere jam alio loco (Flora bras. II. I. p. 542.) indicavimus. Quae quidem 
observatio non repugnat effato ill. de Humboldt, filices arboreas in Cinchonarum consortio per montes peruvia- 
nos et novogranatenses habitare, altitudine 300 ad 800 hexapod., in regione temperata, cui calor medius annuus 
— 17 ad 22 gradus thermometri celsiani; Quem quidem calorem medium anuuum per plagam illam in Bra- 
silia Dendropteridibus assignatam obtenire, facile inducor, ut credam , quum Sebastianopolis, urbs in ipsa illo- 
rum vegetabilium arce quasi sita, calore annuo medio gaudeat — 239, 5 Cels. In illis enim nemoribus, licet 
haud ita multum ab Aequatore distent, neque in tanta supra mare altitudine vigeant, quanta peruvianis et novo- 
granatensibus convenit, calor valde diminuitur vaporum immensa copia, qui e scaturiginum et fluviorum per- 
enni fonte evolant, tum foliorum respiratione reducuntur, nubibusque continuo nunc constipatis nunc iterum 
dissolutis , eam coeli temperiem efficiunt, quam agrestem (Clima agreste) Drasilienses nuncupant. Haec igi- 
tur Dendropteridibus exoptatissima est; contra coelum calidum simulque siccum, saepe per plures menses 
nulli varietati obnoxium, nec nubibus obfuscatum mec tonitru aut imbre vegetabilia refocillans, cui mediterra- 
neae nonnullae provinciae (Goyazana, Pernambucana , Ciarensis) subjectae sunt, ibidem serenum (Clima 
mimoso) dictum, prae aliis Nopalearum vitae rationi conveniens, filicibus haud propitium est, ita ut ne uni- 
cam quidem speciem arborescentem ibidem vidisse meminerim. Haec de s/atione, sive de relatione ad coeli 
iemperiem, in genere dicenda habui. 
Quod vero ad habitationem. sive soli conditiones attinet, quibus Dendropterides prae aliis delectantur, id 
manifestum est, humum pinguem humidiusculam , terramque graniticam , schistosam, vel siliceam praeferri 
solo arido lapidoso calcareo. In rupibus solidis nullam vidimus crescentem , in terreno arenoso paucas, 
in gleboso ferrugineo , quod dissolutioni granitidis et gneusi debebatur, plurimas. Neque nobis est verosimile , 
iidem speciei diversos terrae modos ac couditiones arridere. Cujus in rei testimonium paucula de extensione 
singularum specierum afferamus. Plurimas inter circumscriptos limites, eosque satis angustos, provenire, 
id quod jam ill. de Humboldt indigitavit (de Distrib. geogr. plant, p. 169.) nostra quoque observatione confir- 
matum habemus. Sic, ut exempla afferamus, .lsophilas plagiopteridem, comptam, leucolepidem, rigidulam 
semel in Provinciarum S. Pauli et Minarum generalium montibus vidimus. 4isophilae excelsa, paleolata, hirta 
et Cyathea. hirtula in eo solum tractu montium, quem maritimum (Cordillera do Mar) appellare nos con- 
suevimus, crescere videntur. J44lsophila elegans et Cyathea vestita, quantum scimus, inde ab ora maris longius 
versus mediterranea procedunt. lsophila procera Provinciis Sebastianopolitanae et Paraénsi commumis est. 
Quae amplioribus limitibus continentur sunt 4flsophila armata im montibus brasiliensibus et mexicanis obvia, 
Cyathea. Schanschin per Prov. St. Pauli, Sebastianopolitanam et Minarum sparsa, a cl. Póppigio in Peruvia in- 
feriore, a b. Haenke prope Cochabamba lecta. Quae pari modo per maximam plagam extenditur est Alsophila 
rostrata, Hanc enim cl. de Humboldt et Bonpland in sylvis orinocensibus ad Javitam, b. Richard aliique bota- 
nici gallici in Cajennensi colonia, cl. Póppig ad fluvium Guallaga, nos ipsi ad fluvios Japurá et Madeira collegi- 
mus. Nec in Gujana anglica deficere videtur, unde cl. Parker tulit stirpem, monente amicissimo Kunze huc 
referendam tamquam varietatem, pinnis obtusioribus insignem, quam cl. amici Hooker et Greville in elegantissimo 
opere (Icon. fil. t, 232.) nomine Polypodii Parkeri protulerunt. — Hemitelia. capensis, cujus specimen in montibus 
auriferis prope Villa Ricca inventum a cl. Freireiss possideo, unica est species Americae et Africae communis. 
Quod ad tempus attinet, quo Dendropterides in Brasilia sporangia perficiunt, mihi quidem visum est, ma- 
xima anni parte: frondes adesse maturis fructibus onustas , freq ius tamen fructifi ; tamquam plantae hy- 
emales, iis mensibus, quibus phanerogamorum flores sunt rariores, scilicet Junio, Julio et Augusto. 
